SL
C 285/4
Uradni list Evropske unije
14.8.2023
5.
Svetovalni odbor (15 držav članic) se strinja z oceno Komisije, da priglašena transakcija verjetno ne bi bistveno ovirala učinkovite konkurence zaradi vertikalnih neusklajenih učinkov, ki izhajajo iz ciljno usmerjenega omejevanja dostopa konkurenčnim distributerjem videoiger za konzole zaradi ciljno usmerjene strategije popolnega ali delnega omejevanja dostopa do vložkov s strani združenega subjekta z omejevanjem ali poslabšanjem dostopa do strelskih videoiger za konzole (AAA) družbe Activision Blizzard.
6.
Svetovalni odbor (15 držav članic) se strinja z oceno Komisije, da bi priglašena transakcija verjetno bistveno ovirala učinkovito konkurenco zaradi vertikalnih neusklajenih učinkov, ki izhajajo iz ciljno usmerjenega omejevanja dostopa do vložkov konkurenčnim distributerjem videoiger za konzole ali osebne računalnike, ki ponujajo storitve pretakanja iger v oblaku, ker bi združeni subjekt omejil dobavo iger za konzole in osebne računalnike družbe Activision Blizzard.
7.
Svetovalni odbor (15 držav članic) se strinja z oceno Komisije, da bi priglašena transakcija verjetno bistveno ovirala učinkovito konkurenco na trgu dobave operacijskih sistemov za osebne računalnike zaradi konglomeratnih učinkov, ki izhajajo iz vezanosti iger družbe Activision Blizzard in distribucije iger družbe Microsoft prek storitev pretakanja iger v oblaku na operacijski sistem Windows.
Zaveze 8.
Svetovalni odbor (12 držav članic) se strinja z ugotovitvijo Komisije, da licenca za potrošnike in licenca za ponudnike pretakanja, ki ju je 20. aprila 2023 ponudil priglasitelj, odpravljata pomisleke glede (i) omejevanja dostopa do vložkov konkurenčnim distributerjem videoiger za konzole ali osebne računalnike, ki ponujajo storitve pretakanja iger v oblaku, ker bi združeni subjekt omejil dobavo iger za konzole in osebne računalnike družbe Activision Blizzard, ter (ii) konglomeratnih učinkov, ki izhajajo iz vezanosti iger družbe Activision Blizzard in distribucije iger družbe Microsoft prek storitev pretakanja iger v oblaku na operacijski sistem Windows.
Ena država članica se ne strinja.
Dve državi članici sta vzdržani.
9.
Svetovalni odbor (12 držav članic) se strinja s Komisijo, da ob polnem spoštovanju zavez, ki jih je 20. aprila 2023 ponudil priglasitelj, priglašena transakcija verjetno ne bi bistveno ovirala učinkovite konkurence na notranjem trgu ali njegovem znatnem delu.
Ena država članica se ne strinja.
Dve državi članici sta vzdržani.
Združljivost z notranjim trgom in Sporazumom o Evropskem gospodarskem prostoru 10.
Svetovalni odbor (12 držav članic) se strinja s Komisijo, da je treba priglašeno koncentracijo zato razglasiti za združljivo z notranjim trgom in Sporazumom o Evropskem gospodarskem prostoru (2) v skladu s členom 2(2) in členom 8(2) uredbe o združitvah ter členom 57 Sporazuma o Evropskem gospodarskem prostoru.
Ena država članica se ne strinja.
Dve državi članici sta vzdržani.
(2) UL L 1, 3.1.1994, str.
3.